《塞上曲》
清代·徐昭华

朔风吹雪满刀镮，万里从戎何日还。谁念沙场征战苦，将军今又度阴山。

长云衰草雁行平，砂碛征人向月明。思妇不知秋夜冷，寒衣还未寄边城。

作者简介：浙江上虞人，字伊璧，号兰痴。徐咸清女，骆加采妻。毛奇龄诗弟子，名噪一时，有“徐都讲”之称。工楷隶，善画，尤工画蝶。有《花间集》、《徐都讲诗》。